Irma Joubert ontvang hoogste lof van TuksAlumni | LAPA Uitgewers
Irma Joubert ontvang hoogste lof van TuksAlumni
by LAPA Uitgewers on Sep 25th, 2014 Tweet
Ontvangers van die TuksAlumni Laureaattoekening kry ’n brons kunswerk, gemonteer op swart graniet. Dié kunswerk is ontwerp en gegiet deur Angus van Zyl Taylor, ook ’n Oud-Tukkie.
Joubert is tans in Nederland as deel van die “de Week van de Afrikaanse roman” wat deur Ingrid Glorie gereël word.
Dit is die tweede groot eer wat Irma Joubert te beurt val in 2014. Sy is naamlik vroeër vanjaar in Nederland bekroon met die Publieksprijs Christelijk Boek 2014 in die kategorie vertaalde fiksie.
Irma Joubert is gebore en getoë in die Bosveld (Nylstroom) en het aan die Universiteit van Pretoria studeer. Sy het vir 35 jaar onderwys gegee (Afrikaans en Geskiedenis vir senior sekondêre leerders) voordat sy einde 2004 afgetree en begin skryf het. Sy het ook as vryskut-joernalis verskeie artikels en kortverhale in tydskrifte gepubliseer. In 2005 is sy aangewys as Media24 se “Spesialisjoernalis van die Jaar” en was ’n Mondi-finalis.
Irma Joubert skryf historiese romans, want geskiedenis is haar passie. Haar bekendste boeke is Verbode drif, Ver wink die Suiderkruis, Tussen stasies en Tolbos, asook die trilogie Anderkant Pontenilo, Pérsomi en Kronkelpad wat by NB verskyn het.
In 2008 was Joubert ’n finalis in die ATKV-Woordveertjieprys vir Prosa met Tussen stasies, en in 2010 wen Anderkant Pontenilo die ATKV-Woordveertjieprys vir Liefdesromans. Sy was ook finalis in die ATKV-Woordveertjieprys vir Liefdesromans met Kronkelpad in 2011.
Sy is al meer as 40 jaar lank getroud met Jan en woon in Bloemfontein. Hulle het drie volwasse seuns, ’n skoondogter, ’n pleegdogter en drie kleinkinders.
Kronkelpad deur Irma Joubert
Tuiskoms: Stories oor die liefde deur Irma Joubert
Pérsomi: Kind van die brakrant deur Irma Joubert
Anderkant Pontenilo deur Irma Joubert
Cats: Afrikaans, Awards, Fiction, Short Stories, South Africa
Tags: Afrikaans, Algemene fiksie, Anderkant Pontenilo, Angus van Zyl Taylor, Awards, Fiction, Fiksie, Heruitgawe, Historiese Fiksie, Historiese Liefdesroman, Irma Joubert, Kind van die brakrant, Kronkelpad, LAPA Uitgewers, Pérsomi, Publisher, Roman, Short Stories, South Africa, Stories oor die liefde, Subtitle, Tafelberg, Tolbos, Trilogie, Tuiskoms, TuksAlumni, TuksAlumni Laureaattoekening, Tussen stasies, Universiteit van Pretoria, Ver wink die Suiderkruis, William de Villiers
« Martin Steyn: “Stephen King het my met sy stories verlei en die skrywerslewe aan my ‘verkoop’”
Kom kuier saam met Agter+blad: Erfeniskos-skrywer Niël Stemmet in Oudtshoorn »